Diari Oficial de la Generalitat Valenciana


Sumari del DOGV 5358, del 02-10-2006 (2006/11962)

RESOLUCIÓ de 19 de setembre de 2006, de la secretària autonòmica de Territori i Medi Ambient, per la qual s'acorda revocar i deixar sense efecte la informació publica de les normes urbanístiques complementàries del plans especial de reserva i ordenació d'usos per a dotacional públic i habitatge protegit en l'àmbit del sector La Torre a València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5358

Data del DOGV
:   02-10-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/11354


Organisme emissor
:   Institut Valencià d'Habitatge, SA

Tipus de document
:   Resolució

Resolució de 19 de setembre de 2006, de la secretària autonòmica de Territori i Medi Ambient, per la qual s'acorda revocar i deixar sense efecte la informació publica de les normes urbanístiques complementàries del plans especial de reserva i ordenació d'usos per a dotacional públic i habitatge protegit en l'àmbit del sector La Torre a València. [2006/F11146]  
La secretària autonòmica de Territori i Medi Ambient, amb data 19 de setembre de 2006, va adoptar la resolució que es transcriu a continuació:  
«Vista la informació publica de les normes urbanístiques complementàries del plans especial de reserva i ordenació d'usos per a dotacional públic i habitatge protegit en l'àmbit del sector La Torre a València, i de conformitat amb els següents,  
Antecedents de fet  
Únic. La informació pública de les normes urbanístiques complementàries del plans especial de reserva i ordenació d'usos per a dotacional públic i habitatge protegit en l'àmbit del sector La Torre de València als efectes previstos per l'article 38 i la disposició transitòria primera de la Llei 16/2005, de 30 de desembre, de la Generalitat, Urbanística Valenciana, va ser publicada amb data 14 d'agost de 2006 en el Diari Oficial de la Generalitat (DOGV núm. 5.324), i en el diari Las Provincias en data 17 d'agost de 2006.  
Fonaments de dret  
Primer. L'article 105.1 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, establix:  
«Les administracions públiques podran revocar en qualsevol moment els seus actes de gravamen o desfavorables, sempre que tal revocació no constituïsca dispensa o exempció no permesa per les lleis, és a dir contrària al principi d'igualtat, a l'interés públic o a l'ordenament jurídic.»  
Segon. Que havent-se produït un canvi en les circumstàncies que van donar lloc a la publicació de l'acte objecte de revocació, i no tractant-se d'actes de gravamen o desfavorables, criteris d'oportunitat i seguretat jurídica aconsellen revocar l'esmentat acte i deixar-lo sense efecte.  
Tercer. La secretària autonòmica de Territori i Medi Ambient és competent en virtut del que establix el Decret 201/2003, del Consell de la Generalitat, pel qual s'aprova el Reglament dels Òrgans Urbanístics de la Generalitat, i el Decret 119/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Territori i Habitatge.  
Vistos els preceptes legals citats i la resta de general i pertinent aplicació, resolc:  
Revocar i deixar sense efecte la informació publica de les normes urbanístiques complementàries del plans especial de reserva i ordenació d'usos per a dotacional públic i habitatge protegit en l'àmbit del sector La Torre a València, publicades en el DOGV núm. 5.324, de data 14 d'agost de 2006, i anunci en el diari Las Provincias de data 17 d'agost de 2006.»  
La present resolució és transcripció exacta de què consta en el mateix expedient.  
València, 22 de setembre de 2006.. El gerent de l'Institut Valencià d'Habitatge: Felipe Espinosa Bolaños.